পটুয়াখালী প্রতিনিধি : পটুয়াখালীতে এক মহিলা মদ বিক্রেতার বাসায় ১০ লিটার চোলাই মদ পাওয়ায় ৬ মাসের কারাদন্ড ১ হাজার টাকা জরিমানা অনাদায়ে আরো ১ মাসের আদেশ দিয়েছে ভ্রাম্যমান আদালত।  পটুয়াখালীর সদর থানা পুলিশ গোপন  সংবাদের ভিত্তিতে আজ শুক্রবার রাত ৮টায় পটুয়াখালী শহরের চরপাড়া স্বনির্ভর রোড এলাকা থেকে নিলুফা বেগম নামের এক মদ ব্যবসায়ীকে তার নিজ বসত ঘর থেকে ১০ লিটার চোলাই মদসহ তাকে আটক করে। পরে ভ্রম্যমান আদালতের নির্বাহী ম্যাজিষ্ট্রেট মোঃ ইবাদত হোসেন আটক কৃত নিলুফা বেগমকে মাদক দ্রব্য আইনে ১৯৯০ সালের ১০ এর ১৯(৪) বিধানে ৬ মাসের কারাদন্ড ১ হাজার টাকা জরিমানা অনাদায়ে আরো ১ মাসের আদেশ প্রদান করেন।